DA Den Europæiske Unions Tidende L 94/15

KOMMISSIONENS FORORDNING (EU) Nr. 305/2010

af 14. april 2010

om erstatning af bilag I og II til Rådets forordning (EF) nr. 673/2005 om indførelse af tillægstold på importen af visse produkter med oprindelse i Amerikas Forenede Stater

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 673/2005 af 25. april 2005 om indførelse af tillægstold på importen af visse produkter med oprindelse i Amerikas Forenede Stater (1), særlig artikel 3, og

ud fra følgende betragtninger:

(1) Da USA undlod at bringe Continued Dumping and Subsidy Offset Act (CDSOA) i overensstemmelse med sine forpligtelser i henhold til WTO-aftalerne, blev der ved forordning (EF) nr. 673/2005 indført en tillægstold i form af en værditold på 15 % på importen af visse produkter med oprindelse i USA fra den 1. maj 2005. I overensstemmelse med WTO's tilladelse til at suspendere anvendelsen af indrømmelser over for visse produkter med oprindelse i USA skal Kommissionen afpasse suspensionsniveauet årligt efter niveauet af den annullation eller forringelse, som CDSOA forårsagede for EU på det pågældende tidspunkt.

(2) CDSOA-udbetalingerne for det seneste år, for hvilke der foreligger data, vedrører fordelingen af antidumping- og udligningstold, som er opkrævet i regnskabsåret 2009 (1. oktober 2008 til 30. september 2009). På grundlag af data offentliggjort af United States’ Customs and Border Protection er niveauet af annullation eller forringelse forårsaget for EU blevet beregnet til 95,83 mio. USD.

(3) Da niveauet af annullation eller forringelse og følgelig niveauet af suspension er steget, bør de første 19 produkter på listen i bilag II til forordning (EF) nr. 673/2005 føjes til listen i bilag I til forordning (EF) nr. 673/2005.

(4) Virkningerne af tillægsimporttolden i form af en værditold på 15 % på importen fra USA af produkterne i det ændrede bilag I repræsenterer i et år en handelsværdi på ikke over 95,83 mio. USD.

(5) Artikel 6, stk. 1 og 2, i forordning (EF) nr. 673/2005 indeholder særlige fritagelser for tillægstolden. Da anvendelsen af disse fritagelser afhænger af visse betingelser, som skal være opfyldt inden den dato, hvor forordning (EF) nr. 673/2005 enten trådte i kraft eller fandt anvendelse, kan fritagelserne ikke i praksis gælde for import af de 19 produkter, som ved denne forordning føjes til listen i bilag I. Der bør derfor vedtages særlige bestemmelser for at gøre disse fritagelser effektive ved import af de pågældende produkter.

(6) For at hindre omgåelse af tillægstolden bør denne forordning træde i kraft på dagen for offentliggørelsen.

(7) Foranstaltningerne i denne forordning er i overensstemmelse med udtalelse fra Udvalget for Handelsretaliering —

VEDTAGET DENNE FORORDNING:

Artikel 1

Bilag I til forordning (EF) nr. 673/2005 erstattes af teksten i bilag I til denne forordning.

Artikel 2

Bilag II til forordning (EF) nr. 673/2005 erstattes af bilag II til denne forordning.

Artikel 3

1. Produkter, for hvilke der før datoen for denne forordnings ikrafttræden er udstedt en importlicens med fritagelse for eller en nedsættelse af told, pålægges ikke tillægstold, såfremt de tariferes under en af følgende KN-koder (2): 9406 00 38, 6101 30 10, 6102 30 10, 6201 12 10, 6201 13 10, 6102 30 90, 6201 92 00, 6101 30 90, 6202 93 00, 6202 11 00, 6201 13 90, 6201 93 00, 6201 12 90, 6204 42 00, 6104 43 00, 6204 49 10, 6204 44 00, 6204 43 00, 6203 42 31.

2. Varer, for hvilke det kan dokumenteres, at de allerede var under forsendelse til EU eller under midlertidig opbevaring eller i en frizone eller i et frilager eller under en suspensionsprocedure i henhold til artikel 84, stk. 1, litra a), i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (3) på datoen for denne forordnings anvendelse, og hvis bestemmelsessted ikke kan ændres, pålægges ikke tillægstold, såfremt de tariferes under en af følgende KN-koder (4): 9406 00 38, 6101 30 10, 6102 30 10, 6201 12 10, 6201 13 10, 6102 30 90, 6201 92 00, 6101 30 90, 6202 93 00, 6202 11 00, 6201 13 90, 6201 93 00, 6201 12 90, 6204 42 00, 6104 43 00, 6204 49 10, 6204 44 00, 6204 43 00, 6203 42 31.

Artikel 4

Denne forordning træder i kraft på dagen for offentliggørelsen i Den Europæiske Unions Tidende.

Den anvendes fra den 1. maj 2010.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 14. april 2010. På Kommissionens vegne José Manuel BARROSO Formand

(1) EUT L 110 af 30.4.2005, s. 1.

(2) Beskrivelsen af varer, som tariferes under disse koder, findes i bilag I til Rådets forordning (EØF) nr. 2658/87 (EFT L 256 af 7.9.1987, s. 1), ændret ved forordning (EF) nr. 493/2005 (EUT nr. L 82 af 31.3.2005, s. 1.

(3) EFT L 302 af 19.10.1992, s. 1.

(4) Beskrivelsen af varer, som tariferes under disse koder, findes i bilag I til Rådets forordning (EØF) nr. 2658/87 (EFT L 256 af 7.9.1987, s. 1), ændret ved forordning (EF) nr. 493/2005 (EUT nr. L 82 af 31.3.2005, s. 1).

BILAG I Produkter, der er omfattet af tillægstold, identificeres ved den ottecifrede KN-kode. Beskrivelsen af produkter, som tariferes under disse koder, findes i bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), ændret ved forordning (EF) nr. 493/2005 (2). 4820 10 50 6204 63 11 6204 69 18 6204 63 90 6104 63 00 6203 43 11 6103 43 00 6204 63 18 6203 43 19 6204 69 90 6203 43 90 0710 40 00 9003 19 30 8705 10 00 9406 00 38 6101 30 10 6102 30 10 6201 12 10 6201 13 10 6102 30 90 6201 92 00 6101 30 90 6202 93 00 6202 11 00 6201 13 90 6201 93 00 6201 12 90 6204 42 00 6104 43 00 6204 49 10 6204 44 00 6204 43 00 6203 42 31. (1) EFT L 256 af 7.9.1987, s. 1. (2) EUT L 82 af 31.3.2005, s. 1.